



Hvad dør folk mest af i dag? 
Kræft er den mest hyppige dødsårsag i dag.










Hvad er de primære årsager til at gennemsnitslevealderen er steget igennem tiden? 
De primære årsager til en forlænget levealder er vaccinationer, antibiotika og aborter. 








Hvad er definitionen af BMI? 
Definitionen af BMI er kropsvægt divideret med højden i anden. BMI = m / h²











Hvornår betegnes man som overvægtig, undervægtig og svær overvægtig? 
Man angives som undervægtig med en BMI under 18,5, overvægtig med en BMI over 25 og svær overvægtig med en BMI over 30.  








Kan BMI altid bruges som et udtryk for om hvorvidt man er overvægtig eller undervægtig? 
Nej. Kun i tilfælde af at man er meget muskelløs kan BMI indikere man er overvægtig selvom man ikke er. 








Hvad er de primære årsager til at antallet af overvægtige er steget igennem tiden? 
De primære årsager hænger sammen med kosten og madkulturen.  










Hvilke komplikationer er der med overvægt? Overvægt giver anledning til en række psykiske og fysiske sygdomme. Herunder: Diabetes, hjertekarsygdomme, blodpropper, forhøjet blodtryk, galdesten, slidgigt, åndedrætsbesvær, søvnforstyrrelser, hormonforstyrrelser, fertilitetsforstyrrelser og kræft. Samt øget risiko for skizofreni, bipolar lidelse, depression osv. 






Hvilke komplikationer er der med undervægt? 
Med undervægt hører en lang række psykiske og fysiske sygdomme. Herunder: blodmangel, knogleskørhed, forhøjet risiko for alzheimer og demens, svimmelhed, bevidsthedstab, træthed, pludselig hjertedød, hjertekarsygdomme, hormonforstyrrelser, angst, depression og OCD. 








Hvilke enheder måler man energi i? 
Joule og kalorier










Hvad er forskellen på komplekse kulhydrater og simple kulhydrater? Kom med eksempler af madvarer på hver af disse 
Komplekse kulhydrater er stivelse og kostfibre, også kaldet de sunde kulhydrater. De simple kulhydrater er glukose og fruktose som primært findes i sukker og frugt.  Det er især stivelse og kostfibre som giver god mæthedsfølelse, hvorimod de simple kulhydrater hurtigere optages og ikke giver mæthedsfølelse. 






Hvor får kroppen sin energi fra, såfremt forbrændingen i løbet af et døgn har været højere end indtaget? 
Kroppen vil altid forbrænde fedt først. Herefter henter den energi fra muskler. Og til sidst organer.








Hvad er definitionen af basalstofskifte? 
Det angiver hvor meget energi man bruger i hvile pr kg pr døgn











Hvor får kroppen sin energi fra, såfremt forbrændingen i løbet af et døgn har været højere end indtaget? 
Kroppen vil altid forbrænde fedt først. Herefter henter den energi fra muskler. Og til sidst organer.







Hvad er forskellen på komplekse kulhydrater og simple kulhydrater? Kom med eksempler af madvarer på hver af disse 
Komplekse kulhydrater er stivelse og kostfibre, også kaldet de sunde kulhydrater. De simple kulhydrater er glukose og fruktose som primært findes i sukker og frugt.  Det er især stivelse og kostfibre som giver god mæthedsfølelse, hvorimod de simple kulhydrater hurtigere optages og ikke giver mæthedsfølelse.






Hvordan lyder den ideelle fordeling af kulhydrater, proteiner og fedt man bør indtage i løbet af en dag? Og hvad skal man være særligt opmærksom på mht. kulhydraterne? 
Den ideelle fordeling lyder på 60% kulhydrat, 30% protein og 10% fedt. Man skal være særligt opmærksom på at det er de komplekse kulhydrater man skal indtage og mindre af de simple kulhydrater.







Hvordan lyder kostrådene fra Ernæringsrådet 
Spis frugt og grønt (6 om dagen). Spis fisk og fiskepålæg flere gange om ugen. Spis kartofler, ris, pasta og brød hver dag. Spar på sukker, især fra sodavand, kage og slik. Spar på fedtet, især fra mejeri og kød. Spis varieret. Sluk tørsten i vand. Vær fysisk aktiv mindst 30 min om dagen.






Hvad omdannes kulhydrater, proteiner og fedt til i sidste ende når vi fordøjer det? 
Kulhydrater omdannes til glukose. Proteiner omdannes til aminosyrer. Fedt omdannes til fedtsyrer og glycerol










Beskriv overordnet de steder i kroppen maden kommer hen og igennem når vi indtager det
Det starter i munden, herefter ned igennem spiserøret, herefter ned til mavesækken, herefter ind i tolvfingertarmen, herefter til tyndtarmen, herefter til tyktarmen og til sidst i endetarmen.









Hvilken funktion har galdeblæren? 
Galdeblæren er med til at nedbryde maden. Den udskiller galde. Galde har til formål at nedbryde især fedt.








Hvilken funktion har bugspytkirtlen? 
Bugspytkirtlen er med til at nedbryde maden og danner hormonerne insulin og glykagon. Primært er den med til at danne peptidase, bugspytamylase og lipase.










Hvilken funktion har tyndtarmen? Og hvor lang er den? 
Tyndtarmen er det sted hvor næring optages gennem tarmvæggen og kommer ud i blodet. Tyndtarmen er 5-6m lang.









Hvilken funktion har tyktarmen? Og hvor lang er den? 
Tyktarmens primære funktion er at optage den resterende væske der er tilbage i maden. Den er 1,5-1,7m lang.







Hvilken funktion har endetarmen? Og hvor lang er den? 
Endetarmen er den sidste del af tarmen og her sker ingen optag af næring, men en smule væske. Endetarmen udvides og dette giver trang til afføring. Omkring 15 cm









[bookmark: _GoBack]Hvilken funktion har leveren? Hvor stor er den? Og hvor sidder den henne? 
Leveren er kroppens kemiske fabrik. Den kan omdanne fedt til protein, protein til fedt, kulhydrat til fedt, fedt til kulhydrat, kulhydrat til protein og protein til kulhydrat. Den er 15x16x17cm og sidder omkring maven lige under mellemgulvet









Hvilken funktion har blindtarmen? Og hvor lang er den? 
Blindtarmen er 4-8cm lang. Man er uenige om hvilken funktion den har. Nyeste forskning har vist at blindtarmen fungerer som et slags lager for bakterier som sikre sund fordøjelse.








Hvad angiver blodsukker? 
Blodsukkeret angiver hvor meget glukose man har i blodet.









Hvordan måler man en persons blodsukker i praksis? 
Man tager en lille dråbe blod fra sig selv og kommer det ned i en blodsukkermåler.











Beskriv hvad der sker med glukosemolekylerne efter at være kommet til tyndtarmen 
De føres ud i blodbanen henover tyndtarmsvæggen.









Hvad er insulin og hvilken funktion har det? 
Insulin er et hormon og udskilles fra bugspytkirtlen når der er brug for at glukose skal ud i kroppens celler fra blodbanen. For lidt insulin får derfor blodsukkeret til at være for højt.








Hvad er glykogen? 
Glykogen er et stort molekyle bestående af glukose. Det ligger ofte i leveren og musklerne og er klar til at blive brugt som energi.











Hvad er diabetes? 
Diabetes er en sygdom som skyldes at kroppen ikke producerer nok insulin og derfor resulterer i for højt blodsukker.









Hvilke former for diabetes findes der? 
Der findes type I, type I½ og type II. 10% har type I, 10% type I½ og 80% type II. Type I og type I½ skyldes at bugspytkirtlen ikke danner insulin (nok). Type II skyldes at insulinproduktionen er for lav, i forhold til kroppens behov.









Hvordan behandles diabetes? 
Diabetes behandles forskelligt, alt afhængig af hvilken type man har og hvor hårdt man er ramt. Generelt øger man insulinniveauet i blodet ved at injicere insulin i blodbanen for at holde blodsukkeret nede.








Hvad angiver glykæmisk indeks? 
Glykæmisk indeks angiver hvor meget en bestemt madvare får blodsukkeret til at stige 










Hvad er ATP? 
ATP er et molekyle som rummer energi.











Hvad går respiration ud på? Og hvor i cellerne foregår respiration?
Respiration er når ilt og glukose bliver omdannet til kuldioxid og vand samt ATP. Respiration foregår i cellernes mitokondrier.   









Hvad bruger cellerne ATP til? Og hvad sker der med cellerne hvis de løber tør for ATP? 
ATP er energi som cellerne bruger til at udføre deres arbejde. Muskelceller bruger fx ATP til sammentrækninger, hjerneceller bruger ATP til at sende nerveimpulser osv. Hvis en celle løber tør for ATP så dør den.






Hvor bliver kuldioxiden af efter respirationsprocessen i en celle? 
Kuldioxiden følger med blodet hen til lungerne, hvor det derefter bliver udåndet.










Hvor bliver vandet af efter respirationsprocessen i en celle? 
Vandet kommer ud via sved, urin eller udåndes.











Hvilke hovedkomponenter består blodkredsløbet af? 
Lungerne, hjertet, blodet og blodkarnettet.









Hvad er lunger og hvad er lungernes funktion? Og hvor store er de? 
Lungerne er det organ hvor vejrtrækningen foregår. Det er her udskillelsen af kuldioxid og optagelse af ilt finder sted. Lungerne er ca. 750 cm³, som ca. svarer til størrelsen af en stor kyllingefilet.








Hvad er blodkarnettet og hvad er blodkarnettets funktion? 
Blodkarnettet er alle kroppens blodkar. Blodkarrenes funktion er at transportere ilt, næring, kuldioxid osv. rundt i kroppen.









Hvad er hjertet og hvad er dets funktion? 
Hjertet er det organ i kroppen som pumper blodet rundt i kroppen (blodkredsløbet).












Hvad er forskellen på arterier, vener og kapillærer?  
Arterier er de kar hvor de iltede blod løber i, vener er de kar hvor det afiltede blod løber i og kapillærer er bittesmå kar som både vener og arterier grener sig ud i. Det er igennem kapillærerne næring og ilt afgives til kroppens celler. Venerne er som regel tykkere end arterierne og har veneklapper.




Hvad er en venepumpe? Og hvilken funktion har en venepumpe? Hvor mange steder i kroppen er der en venepumpe og hvor sidder de?
En venepumpe skabes af musklerne i læggen som presser mod venen og dermed skaber et tryk der presser blodet op mod maven. En anden venepumpe sidder i maven med nøjagtig samme funktion. Her trykkes blodet fra maven op mod hjertet.







Hvad er veneklapper og hvilken funktion har de? 
Veneklapper er små flapper som sidder på indersiden af venevæggen og forhindrer blodet i at flyde tilbage hvor det kom fra.











Hvad angiver åndedrætsdybden, lungeventilationen og åndedrætsfrekvensen? 
Åndedrætsdybden er hvor meget luft man trækker ind pr vejrtrækning. Åndedrætsfrekvensen er hvor mange vejrtrækninger man udfører pr minut. Lungeventilationen er mængden af luft man har trukket ind på et minut (åndedrætsdybde gange åndedrætsfrekvens)





Hvor stor er åndedrætsdybden såfremt lungeventilationen er 6 liter og åndedrætsfrekvensen er 12 gange pr min. 
6 liter / 12 = 0,5 liter










Kasper laver hårdt fysisk arbejde. Hans åndedrætsdybde stiger til 5 liter og åndedrætsfrekvensen til 25 gange pr min. Beregn hans lungeventilation.  
5 liter x 25 = 125 liter pr min.








Hvad er den største lungeventilation målt på et menneske nogensinde?  
Omkring 180 liter










Hvilke områder i kroppen får større blodtilførsel under arbejde end under hvile? Og hvilke områder får større blodtilførsel under hvile end under arbejde? 
Hjertet, musklerne og huden får større blodtilførsel under arbejde end hvile. Nyrer og fordøjelsesorganerne får større blodtilførsel under hvile end under arbejde.








Hvilke bestanddele består blodet af? 
Blodet består af blodvæske og blodceller. Blodvæsken består af vand, næringsstoffer, salte, hormoner, proteiner, ilt og affaldsstoffer. 
Blodcellerne består af 3 forskellige typer celler: røde blodceller, hvide blodceller og blodplader








Hvad er de røde blodcellers primære funktion? Hvad er de hvide blodcellers primære funktion? Og hvad er blodpladernes primære funktion?
De røde blodcellers primære funktion er at transportere ilt rundt. De hvide blodcellers primære funktion er at nedkæmpe virus og bakterier. Blodpladers primære funktion er at stoppe blødninger.






Hvad angiver pulsen? Og hvad ligger pulsen typisk på i hvile? 
Pulsen angiver antal hjerteslag pr. minut. Det ligger på omkring 60 slag pr minut i hvile.











Hvad angiver slagvolumen og minutvolumen? 
Slagvolumen angiver hvor mængden af blod der sendes ud pr slag, og minutvolumen angiver hvor mængden af blod der sendes ud pr minut.









Hvad kan pulsen maksimalt stige til? Og hvad kan slagvolumen maksimalt stige til? 
220 ligger maksimalgrænsen ca. på. Slagvolumen kan komme op på 150 mL pr slag.









En person har en puls på 100 og en slagvolumen på 150mL pr slag. Hvor meget blod bliver sendt rundt i kroppen pr. minut? 
100 x 150mL = 15000 mL pr minut = 15L pr minut.  











Hvilken funktion har hjerteklapperne? 
De sørger for at blodet ikke flyder tilbage i de kar hvor blodet kom fra.










Hvad angiver blodtrykket? Og hvad er et normalt blodtryk? 
Blodtrykket angiver hvor stort et tryk der er på blodet. Et normalt blodtryk skal helst ligge under 140/90.








Hvad angiver systolisk og diastolisk blodtryk? 
Det systoliske blodtryk angiver det højeste tryk målt i blodkarret og det diastoliske det laveste tryk. 











Hvad siger hæmatokritværdi noget om? 
Hæmatokritværdien siger noget om hvor stor en andel af ens blod består af røde blodceller.










Hvordan måler man hæmatokritværdien i praksis? 
Hæmatokritværdien måles ved at man først kommer noget af sit blod ind i et kapillærrør. Røret lukkes i begge ender med noget voks. Herefter kommer man kapillærrøret i en centrifuge. Centrifugen sættes på 4000 omdrejninger/min i 3-5 min (alt afhængig af hvilken centrifuge man benytter). Herefter måler man hvor stor en andel de røde blodceller udgør i forhold til summen af blodplasma og blodceller.  






Hvad er en centrifuge og hvad er dets funktion? 
En centrifuge er en maskine som drejer rundt med høj fart. I vores tilfælde adskiller de hurtige omdrejninger blodceller og blodplasma fra hinanden.








Hvor meget varierer hæmatokritværdien naturligt på den samme person? Og hvilke faktorer spiller ind på variationen? 
Hæmatokritværdien varierer med omkring 5% på den samme person. Om hvorvidt man står, går, sidder eller ligger kan have betydning. Hvor meget væske man har indtaget kan også have betydning for hæmatokritværdien.







Hvad er normale hæmatokritværdier for henholdsvis mænd og kvinder? 
Normale værdier for mænd er 40-42% og for kvinder 37-39%.










Hvad kan man gøre for at hæve sin hæmatokritværdi? Og ved hvilken værdi er det livsfarligt? 
Ved at tage EPO kan man hæve sin hæmatokritværdi Værdier over 50% kan være livsfarlige, da det øger risikoen for blodprop.








Hvad angiver kondital? 
Kondital angiver mængden af ilt optaget i mL pr. kilo legemsvægt.










Hvilke metoder findes til måling af kondital? 
Cooper-testen, Åstrands steptest, BORG 15 RPE-test, bip-test, Bruce løbebåndstest.











Hvad er den mest præcise metode til udregning af kondital og hvordan gøres det i praksis? 
Den mest præcise måde er ved hjælp af en maske som måler volumen af oxygen indtaget og volumen af udåndingsluften. Masken er tilsluttet en måler, som præcist kan angive iltoptagelsen. Når iltoptagelsen kendes, divideres den med ens kropsvægt og dermed har man konditallet.






Hvilke fysiologiske faktorer spiller ind på ens kondital? 
Hvor gode lungerne er til at ilte blodet, antallet af røde blodceller, antallet af kapillærer, aktivitet af enzymer, mængde myoglobin, hvor effektivt hjertet pumper blod rundt og hvor gode muskelcellerne er til at tage ilten til sig og udnytte den til energi.







Hvorfor har drenge i gennemsnit et højere kondital end piger? 
Drenge er født med lidt større hjerte, lidt mere blod, mere aktivitet hos drenge, større muskler og mindre fedtdepoter.









Hvilke effekter har regelmæssig konditionstræning? 
Større og stærkere åndedrætsmuskler. Større og stærkere hjerte. Øget kapillarisering. Øget myoglobin. Øget indhold af enzymer som driver respirationsprocessen, øget mængde røde blodceller.







Hvad er EPO og hvad står det for? 
EPO står for erythropoietin og er et hormon som skabes i nyrerne. Hormonet stimulerer dannelsen af røde blodceller i knoglemarven.









Hvilken effekt har EPO på kroppen? 
Da EPO får antallet af røde blodceller til at stige. Det større antal røde blodceller gør at der kan transporteres mere ilt rundt, og derfor kan musklerne nedbryde mere glukose og fedt.









Hvilke bivirkninger er der ved EPO? 
Den stigende hæmatokritværdi kan give influenzalignende symptomer. Herudover er der øget risiko for blodpropper og forhøjet blodtryk.











Hvilke sportsgrene har især stor nytte af brugen af EPO? 
Alt sport der har med udholdenhed at gøre.










Hvad er anaerob og aerob energiproduktion? 
Anaerob energiproduktion er en proces hvor der produceres energi uden brug af ilt. Aerob energiproduktion er en proces hvor der produceres energi ved brug af ilt.








Hvilken type energiproduktion benyttes under et 100m løb, og hvor længe varer denne form for energiproduktion? 
Under en 100m er det anaerob energiproduktion kroppen benytter. Ren anaerob energiproduktion varer ca. 6 sekunder.









Hvad er definitionen på en muskel, en sene og et ledbånd? 
En muskel er væv som har kontraktive egenskaber. En sene vedhæfter fra knogle til muskel. Et ledbånd vedhæfter fra knogle til knogle.







Hvilke fysiologiske forandringer skaber styrketræning i muskelcellerne? 
Øget ATP og højere koncentration af de enzymer som spalter ATP og dermed en mere eksplosiv energiproduktion. Øget areal af muskelfibre. Øget antal natrium-kalium-pumper og dermed bedre mulighed for at opretholde musklens kaliumindhold. Bedre neural drive.







Hvordan måler man den maksimale styrke? 
Den maksimale muskelstyrke måles ved at se hvor mange kilo musklen kan trække/løfte akkurat én gang.











Hvad står 1RM for? Og hvad menes der med fx 8RM? 
1RM står for 1 Repetition Max. Med 8RM menes hvor mange gentagelser man kan tage en bestemt belastning akkurat 8 gange.








Hvilke faktorer spiller ind på ens maksimale styrke? 
Muskelcellernes tværsnitsareal, mængden af hvide muskelfibre, det neurale drive, vedhæftningsplacering af sener.









Hvad er forskellen på røde og hvide muskelfibre? 
De røde muskelfibre er ikke så stærke og eksplosive, men udholdende. De hvide muskelfibre er meget stærke og eksplosive, men udtrættes hurtigt.









Hvad er gennemsnittet af hvide muskelfibre hos hhv. mænd og kvinder i forlårsmusklen?
Hos mænd er antallet af hvide fibre i forlårsmusklen 55%. Hos kvinder er det 45%.









Hvordan finder man ud af hvor mange røde og hvide fibre man selv har i en bestemt muskel? 
Ved at tage en muskelbiopsitest.











Hvorfor er det ofte forlårsmusklen man tager en muskelbiopsi på når man vil vide hvor mange røde og hvide fibre man har?
Fordi at der gennemsnitligt i befolkningen er omkring 50% hvide og røde muskelfibre i den muskel.








Hvad afgør antallet af hvide og røde muskelfibre i den menneskelige krop? Og er dette til at ændre? 
Antallet af hvide og røde fibre er medfødt og kan ikke ændres. Arealet af muskelfibrene kan derimod ændres ved hjælp af den rette træning.








Hvilken muskel i den menneskelige krop har flest hvide muskelfibre? Og hvilken type muskelfibre består rygsøjlen hovedsageligt af?
Triceps har flest hvide fibre. Rygsøjlen består primært af røde muskelfibre?










Hvad kalder man også nerveceller? 
Neuroner











Hvad adskiller især nerveceller fra andre celler? 
Det er især det at nerveceller har aksoner og dendritter, at nervecellerne kommunikere med hinanden via elektrokemiske processer og at de har specielle strukturer (såsom synapser) og kemiske molekyler (såsom neurotransmittere)








Hvad er karakteriseres ved henholdsvis det perifere nervesystem og centralnervesystemet? 
Det centrale nervesystem er hjernen og rygmarven. Det perifere nervesystem er alle de nerver der udløber fra hjernen og rygmarven og er i resten af kroppen.








Hvad er grå substans og hvid substans? 
Den grå substans består primært af neuroner, hvorimod den hvide substans primært består af aksoner og dendritter.  










Hvad er lillehjernens primære funktion? 
Lillehjernens primære funktion er styring af bevægelser og balance i samarbejde med syns- og hørelsesindryk.









Hvilken funktion har hjernebjælken?
Hjernebjælken forbinder de to hjernehalvdele. Uden hjernebjælken kan de to hjernehalvdele ikke længere kommunikere med hinanden. 









Hvad er forskellen på aksoner og dendritter? 
Igennem aksonerne bliver impulser sendt ud fra neuronet. Igennem dendritter modtages kommende signaler til neuronet. Aksoner er tykkere end dendritter og impulserne (aktionspotentialerne) har derfor højere hastighed.








Hvad er den overordnede funktion af hypofysen? Hvor stor er den og hvor sidder den? 
Hypofysen sidder inde midt i hjernen og er på størrelse med en ært. Hypofysen producerer i alt 8 forskellige hormoner: Væksthormon, Prolaktin, TSH, ACTH, FSH, LH, ADH og Oxytocin. Den er derfor involveret i reguleringen af rigtig mange ting, såsom ens vækst, stofskifte og reproduktionsegenskaber.







Hvad er den overordnede funktion af hypothalamus? Hvor stor er den og hvor sidder den?
Hypothalamus sidder også midt inde i hjernen og er på størrelse med en ært. Den styrer især reguleringen af søvn, vrede, kroppens temperatur, madlyst og sexdrive.







Hvad er den overordnede funktion af thalamus? Hvor stor er den og hvor sidder den?
Thalamus spiller en væsentlig rolle i reguleringen af søvn, bevidstheden, opmærksomhed og smerterelæ. Thalamus består af en højre del og venstre del og sidder midt inde i hjernen. Tilsammen er de på størrelse med et stykke sushi.







Hvad er korrelationen mellem hjernestørrelse og intelligenskvotient?  
Korrelationen mellem hjernestørrelse og intelligenskvotient er 0,4










Er der gennemsnitlige forskelle i hjernestørrelse mellem mænd og kvinder? 
Mænd har i gennemsnit 25% større hjerne end kvinder. Efter at have balanceret for højde er forskellen 12%.









Hvor sidder hukommelsen henne? 
Hukommelsen sidder ikke et bestemt sted, men er spredt over hele hjernen.









Hvor lange kan aksonerne blive?
De kan blive op til 1m lange











Hvor stort er et neuron? 
Omkring 0,1 millimeter i diameter










Hvordan kommunikerer neuroner med hinanden? 
Ved hjælp af aktionspotentialer (nervesignaler) og neurotransmittere











Hvad skal forstås ved membranpotentialet?
Membranpotentialet er angiver neuronets elektriske spænding. Membranpotentialet ligger på -70 mV.









Hvad er et aktionspotentiale?
Et aktionspotentiale er det samme som et nervesignal. Et elektrisk signal som skabes i cellekroppen og sendes ud gennem aksonet.









Hvad sker der i en muskel, hvis antallet af aktionspotentialer til den stiger
Når antallet af aktionspotentialer stiger, stiger kontraktionskraften i musklen. 











Hvilke 3 dele kan det perifere nervesystem opdeles i?
Det sensoriske system, det motoriske system og det autonome system.










Hvilken funktion har det sensoriske system? 
Det sensoriske system omfatter alle nerveceller som indsamler information vedrørende sanseindtryk








Hvilken funktion har det motoriske system? 
Det motoriske system omfatter alle nerveceller som aktiverer vores skeletmuskler.











Hvilken funktion har det autonome system? 
Det autonome system styrer kroppens indre organer og væv. Dette system er uden for viljens kontrol.










Hvad er forskellen på det parasympatiske nervesystem og det sympatiske? 
Det parasympatiske system udspringer fra hjernestammen og korsbenet, og er særlig aktivt når kroppen er i hvile. Det sympatiske nervesystem udspringer fra rygsøjlens bryst- og lændehvirvler og er særligt aktivt når kroppen skal være kampklar.






Hvorfor er det man kan blive lam i kroppen, såfremt rygmarven beskadiges? 
Fordi nervesignalerne som styre musklerne kommer fra rygmarven.










Hvad er synapser?
Synapser er et område hvor signaler føres fra den ene nervecelle til den anden nervecelle









Hvordan har antallet af rygere i Danmark udviklet sig siden 1960? 
Antallet er faldet markant. 











Hvor stor en andel af befolkningen ryger til dagligt i dag? 
Omkring 17%










Hvilken indvirkning har rygning på blodtrykket, pulsen og hudtemperaturen? 
Rygning får blodtrykket til at stige efter 10 min ca., pulsen til at stige efter 10 min ca. og hudtemperaturen til at falde efter 15 min. ca.








Hvilke sundhedsskadelige effekter har rygning? 
Øget risiko for rygelunger, blodprop, lungekræft, influenza, halsbetændelse, forringet fertilitet, forringet kondition, forkortet levetid, gule tænder, dårlig ånde og rynket hud










Hvilke fordele har rygning? 
Kan give øget koncentration, kan give afslappet følelse, hjernen udskiller dopamin (glædeshormon) og rygning bruges af mange til at falde i snak med andre og skabe nye sociale relationer.








Hvad er dopamin? Og hvilken sammenhæng er der mellem rygning og dopamin? 
Dopamin er et glædeshormon. Når det udskilles, føler man glæde. Det er naturens måde at få os til at gøre de ting der er gode for os. Rygning øger dopaminudskillelsen i hjernen.







Hvor mange genstande drikker unge mellem 16-17 år i dag? Og er der forskel mellem drenge og piger?
7,1 genstande indtager unge mellem 16-17 år om ugen i gennemsnit. Drenge drikker generelt mere end piger.  









Hvilke sundhedsskadelige effekter har alkohol? 
Alkohol kan give anledning til leverskader, nedsat potens, forhøjet blodtryk, søvnforstyrrelser, maveblødning, nedsat fertilitet, sukkersyge, nerveskader, øget risiko for kræft, muskelsvind og hudforandringer.









Hvilke fordele har indtag af alkohol?
Alkohol kan øge sindsstemningen, gøre en mere glad, øge udskillelsen af dopamin, gøre en mere kærlig, gøre at man mister hæmningerne og bliver mere modig.








Hvor høj må ens promille maksimalt være hvis man vil ud at køre bil? Og ved hvilken promille bliver man bevidstløs?  
Den må ikke være over 0,5 hvis man vil køre bil. Man bliver bevidstløs ved en promille på 3-4.





